A kompetenciamérés eredményei, értékelése
Az országos mérés adatainak elemzése körültekintő, alapos munkát igényel, évek óta fejlesztik az elemzési módszereket. Természetesen az összehasonlítás módszerén alapszik ez a felmérés is. Az idei tanévre már olyan vizsgálatok is megtörténtek, amikor az összehasonlítás nem csupán iskolák, és települések közötti, hanem az egyén önmagának korábbi eredményével veti össze a jelenlegi eredményeit.

· Végre a tanulókat önmaguk teljesítményével is képes a rendszer összevetni! (6-8-10. osztályos eredmények rögzítve!)

· Iskolánk átlageredménye a szakközépiskolában országos szinten (!) és a megfelelő településtípusban levő iskolák között is lényegesen magasabb a várhatónál (figyelembe véve a tanulók korábbi eredményeit)

Iskolánk legfőbb értéke ez! Szerény képességű, sokszor már más iskolát (iskolákat) megjárt tanulókból hozzuk ki a maximumot. A 2011. évben mért 104 tizedikes tanuló közül két évvel ezelőtt 30 tanuló nem nyolcadikos volt! Ez a mért tanulók 28.8 % - a! Eredményeink ennek tükrében értelmezhetők leginkább, a grafikonokon jól látható fejlődés mögött óriási munka áll minden pedagógus részéről.

· A szakiskolában a fenti adat 40 % !

· A szakiskolában HHH tanuló 12 fő, ami a tanulók 23 % -a!

· A szakiskolában nem készíthető el a fenti diagram (A tanulók átlageredménye a korábbi eredmények tükrében), mert a tanuló kevesebb mint kétharmada rendelkezik 2009. évi mérési adatokkal!

· A CSH index alapján vett átlageredmény a szakmunkásképzőben nem különbözik szignifikánsan a várható értéktől szövegértésből, míg matematikából kicsit alatta van ezen értéknek. Ám a tanulók egyéni fejlődését mutató grafikon azt mutatja, hogy matematikából a tanulók több mint fele jelentős pozitív irányú eltérést mutat a becsült és várható értékekhez viszonyítva. A becsült és várható értékek kialakításakor azt vették figyelembe, hogy a hasonló családi hátterű, hasonló iskolába járó, azonos nemű, két évvel ezelőtt hasonlóan teljesítő tanulók hogyan teljesítettek az idei mérésen.

·  A 2011-ben mért szakközépiskolai osztályok eredményéhez nagyban hozzájárult a tény, hogy 9-10. osztályban lehetőség volt mindkét osztályban csoportbontásban tanítani a matematikát és a magyar nyelvet. Fontos a csoportbontás a középiskola első két évében, mert a bejövő, iskolát váltó tanulóknak lehetőségeket ad! Mód van így a tanulók munkájának követésére, segítség adására, korrigálásra. Kevésbé maradnak le az odafigyelő, de képességeik miatt nehezebben haladók, mert azonnal kérdezhetnek, segítséget kapnak (Pl. miután hiányosságaik kiderültek, útmutatást kaphatnak a lemaradás behozására)

· Az osztályok összetételét mutatja az alapszintet el nem érő tanuló magas aránya:

Matematika    10.A : 47,5 % és 10.B:  84,4 %  (!!)

Szövegértés
10.A: 23,7 %  és 10.B: 75,5% (!)

Zárógondolatok

Nagyon fontos és hasznos a kompetenciamérés, mint ahogyan a diagramok elhelyezése előtt is ismertettem, az azonban még fontosabb, hogy az egyéni fejlődést kövessék nyomon ezek az elemzések, mérések.
